aksjeeierbok
Store norske leksikon,Jus,Formuerett,Selskapsrett
Aksjeeierbok er et register med opplysninger om hvem som eier aksjer i et aksjeselskap. Aksjeeierboken skal føres av alle aksjeselskap som ikke er registrert i et verdipapirregister.
Vanligvis kan ikke en erverver en aksje utøve rettigheter som aksjeeier før dette er ført i aksjeeierboken eller aksjeeierregisteret. Innhold Askjeeierboken skal ha opplysninger om aksjonærenes navn eller firma, fødselsdato eller organisasjonsnummer samt adresse, antall aksjer og nummer på aksjene (aksjeloven § 4-5).Overdragelse og pantsettelse av aksjer skal også innføres i aksjeeierboken. Tilgjengelighet Opplysninger i aksjeeierboken skal være tilgjengelig for alle. Aksjeeierregister I aksjeselskaper hvor aksjene er registrert i et verdipapirregister, erstattes aksjeeierboken av et aksjeeierregister som føres i tilknytning til et verdipapirregister. Les mer i Store norske leksikon aksjeselskap aksjebrev aksjeeierregisteret verdipapirregisteret Eksterne lenker Lovdata: aksjeloven. Kapittel 4, Del II Akjseeierboken